open-index/open-wikipedia-markdown huggingface dataset:
الحزب الوطنى الديمقراطى (مصر)

** الحزب الوطنى الديمقراطى** كان حزب سياسى فى مصر من سنة 1978 لسنة 2011 و كان الحزب الحاكم فى مصر لحد فبراير سنة 2011

## التأسيس
الحزب الوطنى الديمقراطى إبتداه الرئيس المصرى انور السادات لما كان عايز يرجع الاحزاب تشتغل سياسه تانى فى مصر بعد لما اتحلت الاحزاب السياسيه فى مصر بعد ثورة 23 يوليه.

## تغيير الاسم
اتغير اسم الحزب الوطنى الديمقراطى لما مسك رئاسته طلعت السادات ل**الحزب الوطنى الجديد** يوم 13 ابريل و طلع قرار بحل الحزب يوم 16 ابريل بعد قرار نهائى للمحكمة الادارية العيا. كان الحزب الحاكم فى مصر باسم الحزب الوطنى الديمقراطي, اسسه , رئيسه السابق محمد حسنى مبارك.
الحزب الوطنى كان اكبر حزب فى مصر من عدد الاعضاء بتوعه و ووجوده فى الشارع السياسى المصرى- اللى المشاركه السياسيه الايجابيه فيه قليله بشكل سنة - , و من عدد الاعضاء اللى بينتمو ليه فى البرلمان , فيه انتقادات كتيره على الحز ب الوطنى على اساس انه مابيتداولش السلطه مع احزاب تانيه و اكتر الانتقادات اللى بتتقال عليه انه بيتعامل فى المجال السياسى بمفهوم امنى اكتر منه سياسى , و الاحزاب المموديل فى مصر بتقول كتير انه هو السبب فى انها بعيده عن الشارع وعن المواطن و بالذات مع وجود حالة الطوارئ اللى موجود فى مصر.
الحزب الوطنى الديمقراطى برر اعتماده على الحس الأمنى اكتر من الشغل السياسى بان فيه مخاطر من جوا و من برا مصر مرتبطه بظروف اقليميه كتير.
## اعضاء بارزين سابقين
* محمد حسنى مبارك
* زكريا عزمى
* محمد كمال
* مفيد شهاب
* على الدين هلال
* احمد فتحى سرور
* احمد عز

## سقوط الحزب الوطنى الديمقراطى
سقط الحزب الوطنى الديمقراطى بعد ثورة 25 يناير 2011 و اقيل احمد عز و جمال مبارك و أقيل رئيس الحزب محمد حسنى مبارك رئيس الجمهوريه اللى اتنحى و سلم الحكم لخونتا عسكريه فى 11 فبراير 2011.فضل الحزب منغير رئيس لحد 13 ابريل لما بقى طلعت السادات رئاسته للحزب الوطنى و غير اسم الحزب و بقى الحزب الوطنى الجديد. فى 16 ابريل حكمت المحكمة الإدارية العليا بحل الحزب الوطنى الديمقراطى و إعادة مقراته للدولة و اعلن ان المقر الرئيسى للحزب حيتحول لمقر دائم للمجلس القومى لحقوق الانسان.

## شوف كمان
* ليستة الاحزاب السياسيه فى مصر

## مصادر

تصنيف:احزاب مصريه قديمه
تصنيف:احزاب مصريه
هرم خوفو

[thumb|300px|left|هرم خوفو-[الجيزه- 2005 اتبنى حوالى سنة 2560 ق.م.]]

**هرم خوفو** او **الهرم الكبير** ، واحد من اهم الاثار المصريه ، و عجيبه من عجايب الدنيا السبعه القديمه ، و الوحيد اللى لسه موجود من العجايب القديمه كامل , وبقاله دلوئتى اكتر من 4500 سنه , وبيعتبر هرم خوفو تطوير للهرم اللى بناه سنيفرو -ابو خوفو وابن هونى اللى اسس الاسره الرابعه - واللى موجود فى دهشور ,وهوا موجود فى محافظة الجيزه اللى هيا واحده من محافظات العاصمه موجوده غرب نهر النيل و كانت حته مهمه جدا ايام المصريين القدام و بالزات ايام الدوله القديمه .
اتبنى فى عهد الملك خوفو و هوا من ملوك الاسره الرابعه .
و اتبنى فى حوالى عشرين سنه .
واول لما اتبنى الهرم كان ارتفاعه حوالى 146,5 متر و لكن دلوئتى حوالى 137 متر .
المحيط بتاع القاعده بتاعته 922 متر .
مساحته 53056 م2.
الحجم بتاعه 2592341م3.
الوزن بتاعه 5000000 طن ,خمسه مليون طن .
 
الهرم اعجوبه فنيه و هندسيه و معماريه .

## شوف كمان
* عجايب الدنيا السبعه.

## لينكات برانيه
* 

تصنيف:عجايب الدنيا السبعه
تصنيف:اهرام مصر
يوسف مراد

**يوسف مراد** (القاهرة، 28 ديسمبر 1902 - 1966 ) دكتور و عالم سايكولوجيا مصرى ، اسس فى مصر مدرسة علم النفس التكاملى ، و أصدر مجلة " **علم النفس المصرية** " (1945). له مؤلفات و اشرف على ترجمات كتيره فى علم النفس. اهتم بمصطلحات علم النفس.

تصنيف:سايكولوجيا
تصنيف:سايكولوجيين مصريين
تصنيف:علما
تصنيف:علما مصريين
تصنيف:اطبا مصريين
تصنيف:اكاديميين مصريين
تصنيف:مواليد 1902
تصنيف:وفيات 1966
يوحنا الرسول

تصغير|يوحنا الرسول و هو بيكتب "الرؤيا".
**يوحنا الرسول**- باليونانى: Ιωάννης - بالانجليزى: John the Apostle، اتعرف كمان بـ **يوحنا الرائى** و **يوحنا الحبيب**. فى المسيحيه واحد من الرسل الاتناشر (الحواريين) و اخو يعقوب بن زبدى. كتب الانجيل الرابع فى كتاب العهد الجديد و كتب "الرؤيا".

عهد ليه المسيح ان يتكفل بأمه مريم. حسب تواريخ القرن التانى، اتنفى على جزيرة پاتموس Patmos و كتب هناك سفر "الرؤيا".

## مصادر

تصنيف:مسيحيه
تصنيف:قديسين مسيحيين
يوتوبيا

left|thumb|150px| يوتوبية توماس مور
**يوتوپيا** - بالانجليزى : Utopia - ، من لفظ يونانى οὐ τόπος ( او توپوس ) معناه " **لا مكان** ". توماس مور (1516) الف كتاب باسم يتوبيا و كان أول من استخدم التعبير صور فيه دوله مثالية يتحقق فيها الخير و السعادة للناس وتمحى الشرور. بعدين بقت الكلمة تصف كل عمل أدبى أو فلسفى بخصوص المدينة الفاضلة.
من أشهر كتب اليوتوپيا كتاب أفلاطون " الجمهورية " ( جمهورية أفلاطون ) ، و " مدينة الرب " لسانت أوغسطين ، و " مدينة الشمس " لكامبانلا (1623)، و " اتلنتس الجديده " لفرانسيس بيكون (1627 )، و " يوتوپيا حديثه " لويلز،إضافة لقصص و روايات ليها طابع يوتيپى زى يوتوبيا رواية اجتماعية للكاتب المصرى أحمد خالد توفيق (2008).

تصنيف:فلسفه
تصنيف:افكار و نظريات
زرافه

thumb|left|250px|الزرافه
**الزرافه** حيوان ثديى , موجوده فى افريقيا فى منطقة غابات الساڤانا من جنوب تشاد لغاية جنوب افريقيا , اسمها معناه الساحره او الجذابه.

الجريج زمان كانو فاكرين ان الزرافه جت من معاشرة جمل مع فهد .
و الزرافه اطول حيوان بيعيش على الارض (مش فى المايه) .و طولها بيوصل لخمسه متر و نص و ممكن لحد يوصل لخمسه متر و تمانين سنتى
الزرافه الفيميل (النتايه)وزنها فى حدود 950 ل1100 كيلو و المال (الدكر) ممكن يوصل ل1500 كيلو
و الزرافه مش موجوده الا فى افريقيا بس .
متوسط عمر الزرافه حوالى 25 سنه
الزرافه لونها بيكون بنى محمر مشبح او منقط باصفر.
الزراف فيه منها انواع كتير كل نوع يعيش منطقه معينه .
* نوع بيعيش فى الصومال و اثيوبيا و شمال شرق كينيا .
* نوع بيعيش فى انجولا و زامبيا .
* نوع فى غرب وجنوب غرب السودان .
* نوع فى تانزانيا وجنوب و وسط كينيا .
* نوع فى شمال شرق كينيا .
* نوع فى اوجاندا.
* نوع فى النيجر و الكاميرون .
* نوع فى جنوب افريقيا و ناميبيا .

واللى بيفرق ين الانواع شوية اختلافات فى الالوان و المنطقه الجغرافيه اللى بيعيش فيها كل نوع .

تصنيف:ثدييات
حزب الوفد الجديد

**حزب الوفد الجديد** هو حزب مصرى بيقول عن نفسه انه ليبرالى و امتداد لحزب الوفد الأصلى , اتاسس سنة 1978, وكان رئيسه وقتها فواد باشا سراج الدين .
الرئيس بتاعه دلوئتى هو بهاء الدين ابو شقه ، الحزب اتحالف مع الاخوان المسلمين فى مصر فى الانتخابات البرلمانية 2011 و توجهاته مابقتش واضحه.

حزب الوفد الجديد كان ليه خمس نواب فى البرلمان دورة (2005) هما.

محمود اباظه .
محمد سرحان .
محمد مصطفى شردى .
طارق سباق .
صلاح الصايغ.

حزب الوفد الأصلى بيتعتبر من اهم الاحزاب فى تاريخ الحياه السياسيه و البرلمانيه المصريه و فى تاريخ الاحزاب المصريه قبل حل الاحزاب اللى كان فى بداية الخمسينات , و كان ليه شعبيه كبيره بالذات ايام لما كان رئيسه سعد زغلول و مصطفى النحاس .

حزب الوفد الجديد اللى قال انه امتداد لحزب الوفد الاصلى و زيه ليبرالى علمانى دخل فى تحالف مع الاخوان المسلمين فى مصر فى الانتخابات البرلمانية بعد ثورة 25 يناير 2011. موقع حزب الوفد الجديد بقى بينشر مقالات بتتطابق مع افكار و توجهات الجماعات و الاحزاب الدينيه المناؤه للدوله المدنيه.

## شوف كمان
* ليستة الاحزاب السياسيه فى مصر

## لينكات برانيه
* زواج "الوفد" من الاخوان المسلمين يثير تساؤلات دولية ومحلية ...
* من مقالات موقع حزب الوفد اللى بتوضح تبنى حزب الوفد الجديد لتوجهات الجماعات و الاحزاب الدينيه ...
* السايت الرسمى للجورنال بتاع حزب الوفد الجديد ...

تصنيف:احزاب مصريه
تصنيف:احزاب ليبراليه
وفد جديد
ادوارد (توضيح)

:*دى صفحة توضيح لـ *'ادوارد*' و فيها لينكات لـ مواضيع بـ نفس الاسم*.

## مغنى مصرى
* ادوارد (مغنى)

## ملوك إنجلترا
* ادوارد المُعتَرِف, القديس
* ادوارد الاول من إنجلترا
* ادوارد التالت من إنجلترا
* ادوارد التانى من إنجلترا

## كُتاب
* ادوارد سعيد

*
چان دى بريين

180px|thumb |چان دى بريين 1148 - 1237
**چان دى بريين** ( يوحنا برين) - بالفرنساوى : Jean de Brienne- بالإنجليزى : John of Brienne - ( ح 1148 - 21 مارس 1237 )، زعيم صليبى فرنساوى ، بقى ملك اسمى على بيت المقدس سنة 1210، قاد الحمله الصليبيه الخامسه على مصر و استولى على دمياط سنة 1219 ، و بقى نايب للامبراطور اللاتينى بجدوين التانى سنة 1228. صد اليونان و البلغار عن قسطنطينيه سنة 1236. صاهره الامبراطور فريدريك التانى.

## لينكات برانيه

## مصادر

تصنيف:حكام
تصنيف:صليبيين
تصنيف:قواد صليبيين
تصنيف:الحروب الصليبيه
تصنيف:مواليد 1148
تصنيف:وفيات 1237
كاستييا لا مانتشا

**كاستيا لا منتشا** واحده من 17 من الأقاليم المتمتعة بالحكم الذاتى فى اسبانيا
## سياسه
عاصمة كاستييا لا مانتشا هيا مدينة توليدو.
## بحيرات
* بحيره لاجونا تيناچاس
* بحيره لاجونا د ڤالپارايسو
* بحيره لاجونا ديل تاراى
* بحيره لاجونا د ريتامار
* بحيره لاجونا ديل ريتامار
* بحيره لاجونا د سانتشو جوميز
* بحيره لاجونا سان پيدرو (اسبانيا)
* بحيره لاجونا ديل سالوبريچو
* بحيره لاجونا ديل پويبلو
* بحيره لاجونا ريدونديلا
* بحيره لاجونا رومانى
## انهار
* نهر تيتار
* نهر سيجويلا
## لينكات برانيه
* 

## مصادر

كاستييا لا مانتشا
تصنيف:مقاطعات اسبانيا
يوحنا المعمدان

**يوحنا المعمدان** (بالاراميه : *Yohanoun*;  יוחנן המטביל &nbsp;*Yo-khanan ha-matbil*;  John the Baptist) (اذدهر ح 29)، فى المسيحيه و فى الاسلام (يحيى). فى الصابئيه بيعتبروه النبى الاساسى بتاعهم. ابن زكريا الكاهن و امه اليصابات، بنت عم العدرا مريم، حملت فيه بعد رؤيه من السما. جه عشان يمهد السكه للمسيح و يبشر بقدومه، و عمده فى نهر الاردن قبل ما يبتدى فى دعوته. عاش عيشه متقشفه فى الصحرا و كان بيلبس جلد و بياكل جراد و عسل. كان بيعمد الناس فى نهر الاردن دخل فى مشكله مع هيرودس بسبب جوازه من هيروديا مرات أخوه و قاله يوحنا ان ده ضد التعاليم، فاتغاظت منه هيروديا و أوعزت لبنتها سالومى انها تطلب راسه على طبق، و فى عيد ميلاد الملك دخلت سالومى ترقص للملك هيرودس و المدعوين فقالها انه مستعد يحقق ليها أى امنيه فطلبت راس يوحنا المعمدان فقتلوه و ادوها راسه على طبق. فى الانجيل اتكلم المسيح عنه كتير بتقدير و قال عنه: "أعظم ما اتولدت النسا" (متى 11: 1 - 19، و مرقس 6: 16 - 19).

[تصغير|يسار|200px|المغارة اللى وجد فيها بقايا عظام يعتقد أنها تخص القديس يوحنا فى [دير الانبا مقار فى مصر]]
## نظرة المذاهب المسيحية ليوحنا المعمدان
### الكنيسة الأرثوذكسية الشرقيه
بتعتقد الكنيسه الاورثوذوكسيه الشرقيه أن يوحنا كان آخر أنبياء العهد القديم، و أنه كان الكوبرى اللى يربط بين فترة الوحى و العهد الجديد. كمان يقولون أنه عند وفاته، بشر بأن يسوع المسيح سيأتى بعده. كمان يعتقدون أن يوحنا المعمدان وقت موته ظهر للى لم يسمعوا عن السيد المسيح، وبشرهم به.

يوحنا كمان هو واحد من قديسين الكنيسة الأرثوذكسية الشرقية وكل يوم ثلاثاء على مدار السنة مكرس لذكراه.

تحتفل به الكنيسه الاورثوذوكسيه الشرقيه فى ست أيام منفصلة:
* 23 سبتمبر ذكرى الحمل بالقديس يوحنا.
* 7 يناير يوم القديس يوحنا. (وهو ذكرى نقل بقايا ايده اليمين من أنطاكية لالقسطنطينية فى 956)
* 24 فبراير العثور للمره الاولانىى وللمرة التانيه على رأس القديس يوحنا.
* 25 مايو العثور التالت على رأس القديس يوحنا.
* 24  يونيه ذكرى ميلاد القديس يوحنا.
* 29 اغسطس ذكرى قطع رأس القديس يوحنا.

كمان 5 سبتمبر هو ذكرى الاحتفال بزكريا الكاهن و إليصابات، والدا يوحنا المعمدان. كمان تحتفل الكنيسة الأرثوذكسية الروسية فى يوم 12 اكتوبر بنقل الايد اليمين للقديس يوحنا من مالطا لجاتتشينا فى سنة 1799.
تصغير|200بك|يسار|أيقونة بيزنطية لتذكار قطع رأس يوحنا المعمدان

### الكنيسة الكاثوليكية الرومانية
تحتفل الكنيسة الكاثوليكية الرومانية بيوحنا المعمدان فى يومين من العيد :
* 24  يونيه ميلاد القديس يوحنا المعمدان.
* 29 اغسطس ذكرى قطع رأس القديس يوحنا المعمدان.

### كنيسة يسوع المسيح لقديسين الأيام الأخيرة
تقر كنيسة يسوع المسيح لقديسين الايام الاخيره، بوجود يوحنا المعمدان. وحسب اعتقادهم، فيوحنا اترسم بملاك، لما كان عمره 8 أيام، للإطاحة بمملكة اليهود و إعداد الناس للرب. كمان يدعى أنه اتعمد بعد فتره فى طفولته.

اتباع كنيسة يسوع المسيح لقديسين الايام الاخيره يعتقدون بأن يوحنا المعمدان ظهر على ضفاف نهر سسكويهانا بولاية بنسلفانيا، لجوزيف سميث و أوليفر كودرى فى 15 مايو سنة 1829، ورسّمهم كهنة. وحسب كتاب المورمون، يوحنا المعمدان هو آخر أنبياء العهد القديم، و أول أنبياء العهد الجديد، و أنه ارسل ليرسّم كهنتهم.
## مراجع

تصنيف:الكتاب المقدس
تصنيف:العهد القديم
تصنيف:سفر التكوين
تصنيف:انبيا و رسل بحسب المعتقد المسيحى
تصنيف:قديسين مسيحيين
تصنيف:شخصيات دينيه
وسركاف

تصغير|150px|راس تمثال وسركاف

**وسركاف** Userkaf ( ح 2494 - 2487 قبل الميلاد )، ملك مصر، مؤسس الاسره الخامسه الفرعونيه. وصل للعرش عن طريق جوازه من الاميره خنتكاوس بنت الملك منكاورع. بنى هرمه المعروف باسم هرم اوسركاف فى جبانة سقارة و معبد للشمس فى ابو صير اتبقى منه شىء بسيط.

تصنيف:تاريخ مصر
تصنيف:مصر القديمه
تصنيف:حكام مصر
تصنيف:فراعنة
تصنيف:فراعنة الاسره الخامسه
وادى الملكات

**وادى الملكات**، الطرف الجنوبى بتاع جبانة طيبه فى صعيد مصر. اتنحتت فيه مقابر الملكات و الاميرات، و كام امير من امرا الدوله الحديثه. أجملها قبر الملكه نفرتارى مرات ملك رمسيس التانى، و قبر ساث رع ام الملك سيتى الاول، و قبر حور خبشف. و كلها مقابر فيها رسومات غايه فى الابداع و جمال الالوان. الوادى استخدم جبانه ايام الاسره 17 و العيلة 19.
## شوف
لستة مقابر وادى الملكات

تصنيف:تاريخ مصر
تصنيف:مصر القديمه
تصنيف:اثار مصر
تصنيف:الاقصر
وادى الملوك

**وادى الملوك**Valley of Kings جبانه فى غرب الاقصر يعنى غرب طيبه فى جنوب مصر ، اتدفن فيها ملوك و امرا الدوله الحديثه ، من تحوتمس الاول لحد رمسيس الحداشر. اتنهبت كنوزها فى العصور القديمه و ما اتلاقاش منها سليم غير مقبرة توت عنخ امون و مقبرة يويو و تويا ابو و ام تى. مقابر امنحوتپ التالت و سيتى الاول بيعتبروا أجمل مقابر وادى الملوك.

مهندسين مقابر وادى الملوك اتبعوا فى نقرها اسلوب اتطور لضلعين بيتقابلوا فى زاويه قايمه، و بعدين لضلعين متوازيين ، واتملت حيطانها بزخارف و نقوش متعدده، أهمها أبواب من كتاب الموتى.
center|600px|thumb|وادى الملوك

## شوف
لستة مقابر وادى الملوك

تصنيف:تاريخ مصر
تصنيف:مصر القديمه
تصنيف:اثار مصر
تصنيف:الاقصر
وادى الهودى

**وادى الهودى** ، منطقه اثريه فى صحرة مصر الشرقيه، على بعد 52 كيلو جنوب شرق أسوان. فيها محجر كان قدماء المصريين بياخدوا منه حجر الأماتيست ( الجمشت ) من عصر الاسره 16، و سابوا هناك نقوش مهمه. و فيه بقايا بيوت العمال و جنبها مناجم دهب و معادن تانيه.

تصنيف:تاريخ مصر
تصنيف:مصر القديمه
تصنيف:اثار مصر
تصنيف:وديان مصر
تصنيف:جغرافيا مصر
وادى النطرون

**وادى النطرون** ، وادى فى **مصر** فى الصحرا الغربيه ، قريب من دلتا النيل. كان قدماء المصريين بيطلعوا النطرون من بحيراته. اشتهر بـأديرته الكتيره اللى معظمها اتخرب عبر السنين ، و ما بقاش فاضل منها إلا اربع أديره هى : دير الانبا بشوى ، و دير السريان ، و دير البراموس ، و دير ابو مقار.

## شوف

لمحة عن أديرة وادى النطرون فى القرن التسعتاشر

تصنيف:تاريخ مصر
تصنيف:مصر القديمه
تصنيف:مسيحيه
تصنيف:البحيره
يوحنا فم الذهب

**يوحنا فم الذهب** - **يوحنا خريسوستوم** - **يوحنا خريسوستوموس**، **القديس**، - باليونانى: Ιωάννης ο Χρυσόστομος - بالانجليزى: John Chrysostom (انطاكيا، ح 347 - كامانا، پونتوس، 14 سبتمبر 407)، بيعرف كمان بـ**يوحنا الأنطاكى**، قديس، و اب من أبهات الكنيسه الاغريقيه، و بطريرك قسطنطينيه (398). كان مصلح فى الكنيسه و واعظ كبير و عشان كده اتلقب بـ"**فم الدهب**"، و حارب فساد الامبراطور البيزنطى و كان محبوب من الناس فعزله و قبض عليه و عذبه. له مؤلفات دينيه كتيره و مشهوره.

الكنايس الأرتودوكسه و الكاتوليكيه الشرقيه بتحيى ذكراه كل سنه يوم 13 سبتمبر.
## مصادر

الكنيسه المصريه بتحيى ذكراه كل سنه يوم 16 توت و 17 هاتور.

تصنيف:مسيحيه
تصنيف:قديسين مسيحيين
هيرون السكندرى

thumb|200px|هيرون السكندرى ح 70 - 10 ق.م.
**هيرون السكندرى** او **هيرو** - باليونانى : Ἥρων ὁ Ἀλεξανδρεύς - بالانجليزى : Heron of Alexandria او Hero ، عالم رياضيات و مخترع اسكندرى عاش فى اسكندريه ، مصر ، فى العصر البطلمى ( محتمل بين القرنين التانى و الثالت قبل الميلاد ) ، كتب عن قياس الأشكال الهندسيه ، و اشتهر بدراساته فى الميكانيكا و الخصائص الميكانيكيه للغازات. اخترع ماكينات تعمل بالماء او البخار او ضغط الهواء كان منها نافورة وعربة مطافئ.

تصنيف:بطالمة
تصنيف:تاريخ مصر البطلميه
تصنيف:علما
تصنيف:اسكندرانيه
تصنيف:وفيات فى اسكندريه
هيروفيلوس

**هيروفيلوس** - بالانجليزى : Herophilos - ( ازدهر ح 30 قبل الميلاد ) دوكتور اسكندرانى عاش فى اسكندريه ، مصر ، فى العصر البطلمى . عمل ابحاث فى التشريح و بيتقال انه عملها فى أجسام الناس الميتين و الحيين و على الحيوانات. معظم ابحاثه كانت بخصوص المخ ، و الأعصاب ، و الرئتين ، و اعضاء التناسل.

تصنيف:بطالمة
تصنيف:تاريخ مصر البطلميه
تصنيف:علما
تصنيف:اسكندرانيه
تصنيف:وفيات فى اسكندريه
هيبارخوس

**هيپارخوس** - باليونانى : Ἵππαρχος - بالانجليزى : Hipparchus او Hipparch ( ازدهر ح 160 - 125 قبل الميلاد )، عالم فلك اغريقى عاش فى اسكندريه ، مصر ، فى العصر البطلمى ، أعظم عالم فلك اغريقى. حدد الاعتدالين ، و قدر الشهر القمرى المتوسط بدقه ، و حط فهرس للنجوم و لمعانها و اماكنها.

تصنيف:بطالمة
تصنيف:تاريخ مصر البطلميه
تصنيف:علما
ونيس

[تصغير|150px|اسم ونيس فى [سقاره]]
thumb
**ونيس** Wenis ، اوناس Unas ( ح 2375 - 2345 قبل الميلاد ) ملك مصر و اخر فراعنة الاسره المصريه الخامسه. ليه هرم معروف باسم هرم ونيس فى سقاره اتنقشت على جدرانه من جوه النصوص الدينيه المصريه المعروفه باسم " متون الأهرام او نصوص الاهرام" .و ده اقدم هرم فيه النصوص دى. و اتعثر على حجارة فى طريقه الطالع ، عليها منظر مجاعه فريد من نوعه.

## متون الاهرام
[thumb|300px|بقايا [هرم ونيس فى سقارة]]

ونيس بنا هرم صغير جنب هرم زوسر ، و اسم هرم ونيس فى الاصل معناه "اماكن ونيس الجميلة" ، و متزين من جوه بتفاصيل أحداث من فترة حكمه و كمان عدد من النقوش. واستكشف هرم ونيس اثريين مشاهير كتار منهم سليم حسن

## مصادر

تصنيف:تاريخ مصر
تصنيف:مصر القديمه
تصنيف:حكام مصر
تصنيف:فراعنة
تصنيف:فراعنة الاسره الخامسه
هيباتيا

[thumb|200px|هيپاشيا زى ما اتخيلها [رافاييلو|رافايللو]]

**هيپاتيا ** **Hypatia** او **هوپاتيا** او ** هيپاتيا السكندريه** 
(يونانى: Ὑπατία |Hypatía|, فى اليونانى القديم نطق **Υ** كان  بين ***ى*** و ***و ***; انجليزى: Hypatia of Alexandria, نطق: ) (اتولدت بين 350 - 370م و اتوفت مارس 415م) هى عالمه و فيلسوفه  مصريه من اسكندريه. مصر.  استاذة رياضيات و فلك و فلسفه  (فيه مصادر تانيه بتوصفها انها يونانيه) عاشت فى اسكندريه. ”مصر الرومانيه“ (Ægyptus), من اتباع الافلاطونيه الجديده (Neoplatonism) و بنت الفيلسوف ثيون (يونانى: Θέων |Théon|). اشتهرت بذكائها و جمالها و وقعت ضحية پارابلانى parabalani (حرس و شغالين الكنيسه)بقيادة معلم فى الكنيسه اسمه پيتر اتربصو ليها و هى خارجه من صالة الدرس و شدوها من كارتتها و  خدوها عند مقر البطريرك  فى سيزاريوم اسكندريه و عروها و عوروها بصدف و حجاره و ربطوها بحبال  فى ايديها و شعرها و ربطو الحبال فى كارتتها و سحلوها فى الشوارع  و قطعوها حتت و ولعو فى خشب و حرقوها بتهمة عدائها للمسيحيه

## قتل هيپاتيا
هيپاتيا كانت مروحه بيتها بكارتتها پارابلانى parabalani (موظفين و شغالين تبع الكنيسه) بقيادة معلم فى الكنيسه اسمه پيتر شدوها من كارتتها و خدوها عند سيزاريوم اسكندريه (  مكانه دلوقت ميدان سعد زغلول فى اسكندريه واللى حواليه) و عروها و جرحوها بصدف و حجاره و ربطو حبال فى شعرها و ايديها و ربطو الحبال فى كارتتها و سحلوها فى شوارع اسكندريه و قطعوها حتت و ولعو خشب و حرقوها دا كان فى مارس 415. بدون بامر كنيسه و لا بامر بابا كلوروس

## أسباب قتل هيپاتيا
اسباب قتل هيپاتيا ان ليها شعبيه و بتقنع الناس  يسيبو المسيحيه و صاحبة حاكم اسكندريه و انها اقنعت حاكم اسكندريه يسيب المسيحيه و يبقا افلاطونى زيها و كمان ما يتصالحش مع
كيرلس الاول (بابا الاسكندريه) و كمان انتقام لموت راهب اسمه امونيوس اتعذب و اتقتل لما اتمسك عشان رما حجر علا راس حاكم اسكندريه.

## تأثير قتل هيپاتيا
فيه ناس بتقول ان قتل هيپاتيا Hypatia بيعلّم بداية نهاية الحضاره اليونانيه الرومانيه فى اسكندريه و مصر . فيه ناس تانيه بتقول ان الحضاره اليونانيه الرومانيه استمرت فى اسكندريه و مصر لغاية غزو العرب مصر .

,  (يونانى: Ιουστινιανός |Iostinianós|) .
## [[سوقراط]]
تصغير|197x197بك|هيباتيا
اعتُبرت هيباتيا، الفيلسوفة وعالمة الفلك، أول امرأه فى التاريخ تصنع اسم كعالمة رياضيات مشهورة - وكمان كأول عالمة اغتالها متطرفون دينيين فى كتابه ***(Historia Ecclesiastica)*** تاريخ الكنيسة)، كتب سقراط:

## ملاحظات


## مصادر
* حسين فوزى: سندباد مصرى، جولات فى رحاب التاريخ، دار المعارف، القاهرة 1990
* الموسوعة الثقافية، مؤسسة فرانكلين للطباعة والنشر، القاهرة - نيو يورك 1972
تصغير|left|400px|مقتل هيباتيا

تصنيف:صفحات بيها مراجع بالانجليزية (en)
تصنيف:فلاسفه يونانيين قدام
تصنيف:فلاسفه
تصنيف:اسكندرانيه
تصنيف:وفيات 415
تصنيف:فلاسفه مصريين
تصنيف:وفيات فى اسكندريه
هليوبوليس

[thumb|250px|[مسله|مسلة سونسرت الاول - المطريه]]
**هليوپوليس** باليونانى : Ἡλιούπολις ، بالانجليزى : Heliopolis ، معناها " مدينة الشمس " ، مدينة اون القديمه On، شرق القاهرة، سماها العرب " عين شمس ". على مر العصور الفرعونيه كانت مركز دينى مهم لاله الشمس " اتوم او رع - حور - اخنى " و فيها ظهر مذهبه فى خلق الكون. ما اتبقاش من اثاراتها الا القليل زى مسلة سونسرت الاول.

## سبب التسميه

## مشاهير

## شوف باردوه
احياء القاهره القديمه واصل اسمائها

* شخصيات مصريه مشهوره

## لينكات برانيه
* 
## مصادر

تصنيف:تاريخ مصر
تصنيف:مصر القديمه
تصنيف:اثار مصر
تصنيف:آثار القاهرة
تصنيف:مدن مصريه
تصنيف:مدن قديمه
تصنيف:معالم القاهرة
هلفتيوس

thumb|250px| هلڤتيوس 1715 - 1771
**كلود ادريان هلڤتيوس** Claude Adrien Helvétius (باريس، 26 فبراير 1715 - فرنسا، 26 ديسمبر 1771 ) ، فيلسوف و موسوعى فرنسى ، له نظرية تقول ان الناس جميعهم يولدوا بقدرات متساوية لكن ظروف التربية و التعليم تخلليهم متفاوتين فى القدرات، و ان كل نشاط عقلى صادر من الاحساس، و لحد الروح نفسها   القدرة على الاحساس، و يعتقد ان الصالح الذاتى هو الدافع بعد تصرفات الناس. من مؤلفاته : " **عن الروح** " De l'esprit (انتشر فى 1758 ) اللى نجح بس بسبب ان له مشاكل مع القسيسين المسيحيين اللى اعتبروه كتاب خطر ، و اعتبرته الكنيسة هرطقه و احترق فى الشارع فى باريس. و من اقواله ”الناس تولد بَشر لكن ليس أغبياء، و التربية هى اللى تحولهم لأغبياء.“
## مصادر

تصنيف:فلاسفه ملحدين
تصنيف:فلاسفة عصر التنوير
تصنيف:فلاسفه فرنساويين
تصنيف:مواليد 1715
تصنيف:وفيات 1771
افلاطونيه جديده

**افلاطونيه جديده** (انجليزى: Neoplatonism; فرنساوى: Néoplatonisme)، اخر مذهب فى الفلسفه اليونانيه. ظهر فى القرن التالت لغاية الساتت. اتأثر بتعليم افلاطون بس مزجها بعناصر من اريسطو و الرواقيين، و كمان مع عناصر شرقيه و مسيحيه . من اشهر فلاسفة الافلاطونيه الجديده افلوطين، و امونيوس ساكاس، و فورفوريوس، و هيباتيا. اهم نظرياتها ان فيه ”الخير الكامل“ اللى بتفيض منه كل الموجودات فى تدرج من فوق لتحت و ده بيسموه **الفيض**. و ان هدف النفس الوحده مع الخير الكامل .

## لينكات برانيه

## مصادر

تصنيف:ديانات
تصنيف:فلسفه
الارمادا الاسبانيه

thumb|250px| الأرمادا الاسبانيه فى معركه مع الاسطول الانجليزى
**الأرمادا الاسپانيه** او الأرمادة ، ( 1588 )، بالاسبانى : Grande y Felicísima Armada - بالانجليزى : Spanish Armada - ، اسطول كان بيتكون من 130 سفينه عليه 30.000 راجل، وجهه فيليپ التانى ، ملك اسبانيا ضد انجلترا.

## معركة جريفلاينز
الاسطول كان عليه انه يروح فلاندر عشان ينقل من هناك جيش الساندرو فارنيزى، عشان يغزى انجلترا و يستولى على عرشها لفيليپ. طلعت الأرمادا من ليشبوا فى مايو، و فى يوليه واجهت الاسطول الانجليزى و قامت معركه بين الاسطولين فى القنال الانجليزى يوم 8 اغسطس 1588 اتعرفت باسم معركة جريفلاينز البحريه Battle of Gravelines . اتلقى اسطول الارمادا خساير كبيره و هرب على الشمال بمساعدة الريح و لف حوالين بريطانيا و ايرلندا و ما رجعش اسبانيا غير نصه.
## لينكات برانيه

## مصادر

تصنيف:الحروب الصليبيه
تصنيف:تاريخ اسبانيا
مصر تحت الاحتلال البريطانى

thumb|300px|رسم اوروبى لمعركة التل الكبير
## الظروف اللى خلت البريطانيين يحتلو مصر
* الثوره العرابيه بقيادة احمد عرابى سنة 1881 و أحداث عابدين و طلب الخديوى توفيق مساعده من البريطانيين علشان يغلب عرابى.
* كان فيه فى مصرالكتير من الجنسيات الاجنبية و بالذات ايام محمد على اللى جاب ناس عندهم خبره من كل الجنسيات عشان مصر تستفيد بخبراتهم فى كل المجالات فمن وقت محمد على كترو الاجانب فى مصر جدا و كان منهم و فيهم ناس استقرت فى مصر و كان مصر فيها جاليات كبيره من جنسيات كتير.
* فى عهد الخديوى اسماعيل زادت علاقة الاوروبيين بمصر لان خد كتير من اسلوب جده محمد على فى انه يطور بلده مصر و فى مشروع قناة السويس اللى كان عباره عن شركه مساهمه مصر (صاحبة الارض واللى هتقدم النسبه الكبيره من العمال اللى هيشتغلو (اربع اخماس العمال) و بين فرنسا (صاحبة المشروع او الفكره و اللى هتقدم المكينات بتاعة الحفر وخمس العمال اللى هيحفرو), فشركة قناة السويس ابتدت مصريه فرنساويه لكن بعد الازمه الاقتصاديه اللى حصلت فى مصر ايام الخديوى اسماعيل كان من اهم اسبابها استدانة الخديوى و دخول مشاريع كبيره و كتيره و تطوير فى مجالات كتير فى وقت واحد فاضطرت مصر انها تعرض شويه من الاسهم بتوعها فى شركة قناة السويس للبيع فصممت بريطانيا جدا انها تشترى الاسهم اللى مصر هتبيعها لان المكان بتاع قناة السويس من اهم الاماكن الاستراتيجيه فى العالم لان بريطانيا ليها مناطق كتير فى جنوب و جنوب شرق اسيا تبع التاج البريطانى و قناة السويس هيا اسهل و اءمن و اقرب الطرق عشان بريطانيا توصل للاماكن اللى تبع التاج البريطانى فى جنوب و جنوب شرق اسيا. فمن وقت لما بريطانيا اشترت الاسهم اللى مصر باعتها بقت هيا كمان ليها اسهم بتديها حق فى شركة قناة السويس (حق انتفاع) السويس لحد سنة 1958 و بعدها تبقى شركة قناة السويس شركه مصريه. لما قامت الثوره العرابيه و استعان الخديوى بالإنجليز انتهزت بريطانيا الفرصه و دخلت مصر بحجة إن ليها حق فى شركة قناة السويس و فى حمايه مواطنيها

يوم 11 يوليه سنة 1882 دكت مراكب الانجليز اسكندريه و نزل جيشهم على بر مصر و اتصدى ليهم احمد عرابى و قامت معركة التل الكبير اللى انهزم فيها عرابى و دخل الانجليز القاهره يوم 15 سبتمبر 1882 و ابتدا إحتلال الانجليز لمصر اللى دام لغاية النص التانى من القرن العشرين
.

## وجود قواعد انجليزيه و [[الحرب العالميه الاولانيه]]
مع بداية الحرب العالميه الاولى و اللى كانت وقتها بتتسمى الحرب العظمى و اللى كانت بين الحلفا و اللى منهم بريطانيا و بين المحور و اللى كان منهم الدوله العثمانيه و اللى كانت تحكم مصر من ايام سليم الاول ( 1517 ) خلعت بريطانيا الخديوى عباس حلمى التانى فى 19 ديسمبر 1914 بسبب مناهضتة للإحتلال البريطانى و حل محله عمه السلطان حسين كامل و اعلنت بريطانيا الحمايه على مصر فى ديسمبر 1914 ، و فضلت فى مصر قواعد عسكريه انجليزيه طول فترة الحرب العالميه الاولانيه لكن بعدما خلصت الحرب و انغلبت الامبراطوريه العثمانيه و استقلال مصر عن الامبراطوريه العثمانيه و استقلال مصر الاسمى تحت الإحتلال البريطانى حسب  تصريح 28 فبراير 1922 اتعمل دستورها الخاص سنة 1923 اللى اتعرف بإسم دستور 1923 اللى كان من نتايج ثورة .

## الفتره من دستور 23 لمعاهدة 36

مصر تحت الاحتلال البريطانى
تصنيف:احداث 1882
ازارقه

**أزارقة** ، فرقه اسلاميه متطرفه بتتبع عربى اسمه نافع ابن الأزرق (65 هـ ). فى مذهبهم اللى يشرب كاس خمره كافر يحق هدر دمه و اللى ما يساعدهمش و ما ينصرهمش كافر و لو لحد كان على مذهبهم (القعدة) . اتفقوا مع الخوارج فى تكفير على و عثمان و تكفير السلطان الجائر و الخروج عليه مهما كانت النتايج دمويه و بتنتهك الحرمات و بتزعزع الدوله و بتخسر المال.

## مصادر
* الموسوعة الثقافية ، مؤسسة فرانكلين للطباعة والنشر، القاهرة - نيو يورك 1972

تصنيف:مذاهب اسلاميه
تصنيف:عرب
تصنيف:ثقافه عربيه
رودولف ديزل

تصغير|رودولف ديزل 1858 - 1913
**رودولف كريستيان كارل ديزل** ، بالالمانى : Rudolf Christian Karl Diesel ( باريس 1858 ، 18 مارس - اختفى فى القنال الانجليزى، 29 سبتمبر 1913 )، مهندس المانى و مخترع محرك الديزل (1897) اللى اثبت بيه نظريته اللى بتقول ان الحراره الناتجه عن الانضغاط ممكن تولع وقود. فتح مصنع لتصنيع محرك الديزل.

اختفى فجأه بطريقه غامضه سنة 1913 و هو بيعدى القنال الانجليزى على الباخره " درسدن "، اللى كانت رايحه لندن من انتويرپ فى بلچيكا ، و ما حدش لسه عارف ان كان انتحر برمى نفسه فى البحر ، و لا حد رماه بسبب تنافس تجارى.
## مصادر

تصنيف:باريسيين
تصنيف:علما المان
تصنيف:مواليد 1858
تصنيف:وفيات 1913
استفانوس

**القديس استفانوس** ،- باليونانى : Στέφανος ، بالانجليزى : Saint Stephen -، ( القرن 1 - ح 36 ) اول شهيد مسيحى اترجم على ايد اليهود فى القدس ح سنة 36 ميلاديه بتهمة الهرطقه ضد الرب و موسى. عاش فى اسكندريه ، مصر و كان واحد من سبع شمامسه اختارهم رسل المسيح بعد العنصرة.اتحمل الرجم بشجاعه اسطوريه ، و قعد يصلى عشان راجميه و وشه بيلمع زى " وش ملاك " ( اعمال 6 و 7 ).

بيحتفل بذكراه فى الكنيسه الغربيه يوم 26 ديسمبر و فى الكنيسه الشرقيه و الملكانية فى مصر يوم 27 ديسمبر.

## مصادر

thumb|يمين|250px|القديس استفانوس بيوعظ

تصنيف:مسيحيه
تصنيف:قديسين مسيحيين
عماد متعب

**عماد متعب** واسمه بالكامل "عماد محمد عبد النبى ابراهيم متعب" لاعب كورة قدم مصرى، اتولد فى 20 فبراير سنة 1983 فى مركز بلبيس فى محافظة الشرقية ، لاعب نادى الاهلى ، و كان لعب لنادى اتحاد جدة السعودى ولعب برضه لنادى ستاندر لييج البلجيكى قبل مايرجع تانى للنادى الاهلى . بيلبس الفانلة نمرة 10 مع النادى الاهلى والمنتخب الوطنى المصرى لكرة القدم .

## الألقاب
**مع نادى [[الاهلى]] :**

* ميدالية برونزية فى كأس العالم للأندية سنة 2006 ، وده بيعتبر انجاز عظيم ومشرف ليه و لمصر.
* بطولة الدورى المصرى (2004/2005) - (2005/2006) - (2006/2007) - (2007-2008) - (2009-2010) - (2010-2011) - (2013-2014)
* بطولة كأس مصر سنتين 2006 و 2007
* بطولة كأس السوبر المصرى اعوام 2005 و 2006 و 2007 و 2008 و 2010 و 2011 و 2014
* بطولة كأس السوبر الافريقية اعوام 2006 و 2007 و 2013 و 2014
* بطولة دورى ابطال افريقيا اعوام 2005 و 2006 و 2012 و 2013
* بطولة الكونفيدرالية الافريقية سنة 2014
* كسب برضو بلقب هداف الدورى سنة 2005 برصيد 15 هدف ، و بيعتبر عماد متعب اصغر لعيب كوره فى مصر ياخد لقب هداف الدوري.

**مع المنتخب الوطنى**

مصر بطل كأس الآمم الافريقية 2006

مصر بطل كأس الآمم الافريقية 2008

مصر بطل كأس الآمم الافريقية 2010

## مصادر

## لينكات برانيه
* 

تصنيف:لعيبة هجوم لكوره قدم
تصنيف:لعيبة كورة قدم مصريين
تصنيف:لعيبة الاهلى المصرى
تصنيف:لعيبة الدورى المصرى الممتاز
تصنيف:لعيبه فريق مصر لكوره قدم للشباب
تصنيف:لعيبه كوره قدم مصريين اولمبيين
تصنيف:لاعبين فريق مصر لكوره قدم
تصنيف:لعيبة كاس امم افريقيا 2006
تصنيف:لعيبة كاس امم افريقيا 2008
تصنيف:لعيبة كاس امم افريقيا 2010
تصنيف:لعيبة كورة قدم فى اوليمبياد صيف 2012
تصنيف:لعيبة كسبو كاس امم افريقيا
تصنيف:لعيبة اتحاد جده
تصنيف:لعيبه نادى التعاون السعودى
تصنيف:لعيبة كوره قدم مغتربين فى السعوديه
تصنيف:لعيبة الدورى السعودى
تصنيف:شراقوه
تصنيف:ناس من بلبيس
الدير البحرى

thumb|left|250px|معبد الدير البحرى
**الدير البحرى** او **معبد حتشبسوت** الجنازى فى طيبة الغربيه، فى جنوب مصر ، اللى كرسته الملكه حتشبسوت للاله امون. صممه المهندس المصرى سنموت.

الدير البحرى موقع اثرى مهم، اتنقشت على حيطانه مناظر سجلت اخبار البعثه التجاريه المصريه اللى بعتتها الملكه لبلاد بونت ، و مناظر بتصور ولادتها الالاهيه بعد ما حملت فيها امها من الاله امون نفسه ، و مناظر من حفلة تتويجها.

## صور

File:20111106 Egypt 0879 Thebes Deir el-Bahri.jpg|Djeser-DjeseruHatshepsut's temple, the focal point of the compound
File:S10.08 Deir-El-Bahari, image 9935.jpg|Hatshepsut's Temple before restroration
File:Deir el-bahri temples.jpg|The three temples at Deir el Bahari from the top of the cliff behind them, part of Hatshepsut's temple on left, Tuthmosis III's temple in center, and Mentuhotep II's temple on right
File:S10.08 Deir-El-Bahari, image 9934.jpg|Deir el-Bahari
File:Hatshetsup-temple-1by7.jpg|Hatshepsut's temple
File:S10.08 Deir-El-Bahari, image 9604.jpg|The unfinished colonnade on the second level
File:Relief of Hatshepsut's expedition to the Land of Punt by Σταύρος.jpg|Egyptian soldiers from Hatshepsut's Year 9 expedition to the Land of Punt, as depicted on her temple at Deir el-Bahri
File:S10.08 Deir-El-Bahari, image 9607.jpg|Deir-El-Bahari
File:Luxor, hieroglyphic decorations inside the Temple of Hatshepsut, Egypt, Oct 2004 A.jpg|Hieroglyphic decorations
File:Tomb-of-Senenmut.jpg|TT 353 of Sen-en-Mut (Senenmut tomb) - a hypogeum built by the order of Sen-en-Mut, 97.36m long and 41.93m deep
File:S10.08 Deir-El-Bahari, image 9606.jpg|Deir-El-Bahari
File:S10.08 Deir-El-Bahari, image 9602.jpg|Deir-El-Bahari
File:THÈBES - Temple Dêr el bahri.jpg|THÈBES - Temple Dêr el bahri
File:Hatshepsut Temple.jpg|Mortuary Temple of Hatshepsut; designed by Senenmut 
File:Deir_el-Bahari_R01.jpg|General view of Deir el-Bahari from the Temple of Hatshepsut towards the Nile valley

## مصادر

دير بحرى
دير بحرى
دير بحرى
تصنيف:الاقصر
دير الجبراوى

**دير الجبراوي** ، منطقه اثريه فى محافظة اسيوط ، مصر ، على الشط الشرقى للنيل. فيها مقابر محفوره فى الصخر من عصر الدوله القديمه لحكام الاقليم 12 من اقاليم الصعيد .

## سبب التسميه

## مشاهير من القريه

## شوف بارده
* لسته قرى محافظة اسيوط
* محافظة اسيوط
قريه مصريه  في الجدول اللي جاي

## لينكات برانيه
* 
## مصادر

تصنيف:محافظة اسيوط
تصنيف:مصر القديمه
تصنيف:اثار مصر
تصنيف:قرى محافظه اسيوط
محمد حسنين هيكل

**محمد حسنين هيكل** (23 سبتمبر 1923 - 17 فبراير 2016) صحفى و مؤرخ مصرى ، بدا حياته الصحفيه ايام لما كانت مصر مملكه . بعد ثورة 23 يوليه بقت ليه علاقه بالظباط الاحرار و جمال عبد الناصر و يقى مطلع على الاحوال السياسيه فى مصر لمده أكتر من خمسين سنه 
. و كان رئيس جورنال الاهرام.

## دوره فى الحياه السياسيه
بعد ثورة يوليه و قرب هيكل من مواقع الاحداث فى خمسينات و ستينات القرن العشرين محمد حسنين هيكل بقا له دور مهم فى الحياه السياسيه المصريه داخلى و خارجى ، و فى فترة السبعينات مع تغيير نظام الحكم فى مصر فضل قريب من الرئيس انور السادات لحد ما اختلف معاه و بعد عن نظام الحكم.

## معاهدة السلام
بعد ما عقد الرئيس السادات معاهدة السلام المصريه الاسرائيليه بعد اتفاقيات كامب ديفيد مع اسرائيل و قدر يسترد بقية سينا ، انضم هيكل للكتاب و الصحفيين اللى هاجمو الاتفاقيه و صوروها بطريقه سلبيه ساعات بدعم من الانظمه العربيه اللى رفضت الاتفاقيه، فإتقبض عليه هو و عدد كبير من الكتاب و الصحفيين فى عمليه اتسمت " اعتقالات سبتمبر ". بعد إغتيال الرئيس السادات فى اكتوبر 1981 افرج الرئيس الجديد حسنى مبارك عن هيكل و المعتقلين. بعد الافراج عن هيكل الف كتاب سماه " خريف الغضب " انتقد فيه الرئيس السادات و سياسته من وجهة نظره.

## أهمية هيكل
[تصغير|محمد حسنين هيكل على الشمال مع [ام كلثوم و نجيب محفوظ]]
قرب هيكل من جمال عبد الناصر و نظام الحكم فى مصر فى فترة خمسينات و ستينات القرن العشرين خلاه مطلع على وقائع و احداث الفتره المهمه دى من تاريخ مصر. هيكل عاصر قيام ثورة 23 يوليه و حرب السويس و حرب 1967 و انتقال السلطه من نظام جمال عبد الناصر لأنور السادات و التحولات السياسيه و الاقتصاديه اللى واكبت التغيير. بالإضافه لكده هيكل كانت ليه علاقات بصحفيين و سياسيين بره مصر فكان مطلع كمان على وجهات النظر الخارجيه فيما يخص مصر. ده ادى هيكل معلومات كتيره و بقى مؤرخ مهم جداً لفتره مهمه من تاريخ مصر خاصة انه نشيط فى التدوير على المستندات التاريخيه اللى ليها علاقه بالفتره دى.

بطبيعة الحال هيكل بسبب قربه من جمال عبد الناصر و نظام حكمه و بعدين ابعاده فى عهد انور السادات و حسنى مبارك خلاه منحاز لسياسة جمال عبد الناصر و عداءه للسادات و مبارك و سياستهم.

هيكل عمل سلسله من البرامج التأريخيه على قناة الجزيره اظهر فيها براعه تأريخيه لكن بعداء لنظم الحكم اللى جت بعد جمال عبد الناصر و عشان كده بتكمن أهميته أكتر فى الجانب التأريخى لفترة الخمسينات و الستينات عن ارائه اللى ما قدرش يحيدها.

## لينكات برانيه
* هيكل لـ«المصريين»: صعدتم الى القمر بثورتكم بعدين اكتفيتم بطلب «كيلو كباب»...

## مصادر

تصنيف:مواليد 1923
تصنيف:وفيات 2016
تصنيف:سياسيين مصريين
تصنيف:كتاب مصريين
تصنيف:صحفيين مصريين
تصنيف:مؤرخين مصريين
تصنيف:قليوبيين
تصنيف:ناس من القناطر الخيريه
تصنيف:مصريين مع ثورة 25 يناير
تصنيف:الاهرام
В (كيريلى)

تصغير|200بك|يسار

ڤه (**В**, в), نطق اسم الحرف: , و هو تالت حرف فى الحروف الكيريلى, و الحرف ده بيعبّر عن نطق . شكله شبه الحرف اللاتينى الكبير B, بس بيتنقط بـ طريقه تانيه.

تصنيف:حروف كيريلى
حسن الصفار

**حسن الصفار** شيخ سعودى شيعى اتولد سنة 1958 م فى القطيف، شرق السعوديه.

شيخ دين و مفكر اتعلم القرآن من ضمن كتاتيب الاهليه فى المنطقه الشرقيه فى السعوديه. درس الابتدائيه فى مدرسة "زين العابدين" فى القطيف ، و إتنقل لـ مدرسة الامين المتوسطة. سافر لـ مدينة النجف العراقيه عشان يلتحق بالحوزه العلميه سنة 1971 م ، و سافر مدينة قم الايرانيه سنة 1973 م و دخل بمدرسة "الرسول الاعظم" ف الكويت سنة 1974م.

## لينكات برانيه
* موقع الشيخ حسن الصفار
* لقاء فى برنامج نقطة نظام على قناة العربية 
* محاضرات الشيخ حسن الصفار
  

## مصادر

تصنيف:مواليد 1958
تصنيف:شيوخ شيعه سعوديين
تصنيف:شيعه سعوديين
تصنيف:ناس من القطيف
فالفا

**ڤالڤا** (; عربى: فرج) هى اعضاء الجنس الخارجيه فى الانثى
right|thumb|250px|الاعضاء الجنسيه الخارجيه فى انثى الانسان

## مصادر

تصنيف:مهبل
تصنيف:الجهاز الجنسى الانثوى
فاجاينا

**ڤاچاينا** (انجليزى: Vagina; فرنساوى: Vagin; عربى: مهبل) هو ممر انبوبى الشكل بيتكون من الياف عضلية وبيوصل من الڤالڤا لحد السيرڤكس (عنق الرحم)

## مصادر

تصنيف:الجهاز الجنسى الانثوى
ادفو

[تصغير|200px|[معبد ادفو]]
**أدفو**، مدينه فى صعيد مصر فى غرب النيل، قاعدة مركز أدفو فى محافظة اسوان. بيربطها طريق مسفلت بمرسى علم على البحر الاحمر.

أدفو اسمها المصرى القديم " تبوت " ، و بالقبطى " اتبو ". اسمها اليونانى ابوللينوبوليس نسبه للاله حورس ( هوريس ) ابو للون ( الصقر ).

فى مصر القديمه كانت اخر نقطة حراسه مصريه على الحدود النوبيه، و عاصمة الاقليم التانى من اقاليم الصعيد. مشهوره بـ معبد ادفو اللى بيضم معبد حورس الفخم اللى بناه بطليموس التالت ( 237 ق.م. ) للاله حورس ، و خلص بنايته بطليموس الرابع ( 212 ق.م.) من غير ما يزخرفه ، و كمل زخرفته و بنايته بطليموس العاشر و بطليموس الحداشر ، و كمل البنا و الزخرفه بالكامل سنة 57 ق.م. و بيعتبر المعبد ده من أهم و اجمل المعابد المصريه. ادفو فيها كمان أثار رومانيه.
## سبب التسميه
أدفو اسمها المصرى القديم " تبوت " ، و بالقبطى " اتبو ". اسمها اليونانى ابوللينوبوليس نسبه للاله حورس ( هوريس ) ابو للون ( الصقر )

## مشاهير

## شوف كمان
* شخصيات مصريه مشهوره

## لينكات برانيه
* 

## مصادر

* ابن تغرى: النجوم الزاهرة فى ملوك مصر و القاهرة، دار الكتب و الوثائق القومية، مركز تحقيق التراث، القاهرة 2005، ISBN 977-18-0373-5
* الموسوعة الثقافية، مؤسسة فرانكلين للطباعة والنشر، القاهرة -نيو يورك

تصنيف:اسوان
تصنيف:مدن مصريه
اخناتون

[تصغير|200px| تمثال أخناتون - المتحف [مصر|المصرى ، القاهرة]]
**أخناتون** (اتوفى ح 1354 قبل الميلاد)،- بالانجليزى: Akhnaton او Akhenaten او Echnaton، و ساعات Ikhnaton-، ابتدا حكمه باسم **امنحوتب الرابع**، بعدين غيّره من امنحتب الرابع لاخناتون و اللى معناها باللغة المصرية ”المخلص للاله اتون“، و هو فرعون مصرى من الاسره تمنتاشر. حكم مصر من سنة 1369 لسنة 1354 ق.م.، ابن امنحوتب التالت و جوز نفرتيتى ، و المرجح انه ابو توت عنخ امون حسب اخر الابحاث اللى ظهرت نتايجها فى فبراير 2010.

اول اللى نادوا بوحدانية الاله، فغيّر العباده من الاله امون لـ”اتون“ اللى يرمز له بقرص الشمس اللى تخرج منه اشعة توصل للارض و اللى مقصود فيه انه تبعث الخير للناس وتنشر النور، وهناك ايضا مؤرخين يقولوا انه كان يقصد بـ اتون صاحب الشمس. و مش ده بس فجعل عبادة اتون موحدة على مصر كلها بعد ما كان لكل اقليم اله علشان مصر ما كانتش موحدة. كان لكل اقليم اله وبقيت الاقاليم محتفظة بالهتها بعد التوحيد، لكن كان لما يرتفع شان اقليم معين يرتفع ايضا شان الاله فبيسود على بقيت الالهه. غضب عليه كهنة امون و عادوه، لده هجر طيبه و راح لعاصمة جديده اسسها فى اقليم الاشمونين باسم ”اختاتون“ (تل العمارنه الان) و معاه مؤيديه و مساعديه، و اعلنها حرب ضد امون و كهنته. نادى بالصدق و دعا للحق فى كل شئ. بعد ما اتوفى خلصت دعوته و سيطر كهنة امون مره تانيه على ديانة مصر.
انا اردت انا اعطى التلخيص
من مسلسل يوسف الصديق
امنحوتب الرابع هو اخناتون بعد دعوة سيدنا
يوسف له بالتوحيد

## بداية حياته
اخناتون كان ابن امنحوتب التالت و الملكه تى الصغير و مات اخوه الكبير الامير تحوتمس و هو صغير.

## لينكات خارجيه
* العثور على مومياء اخناتون و أمه تى يحل ألغاز حضارة تل العمارنة ...
* مصر 2011 : اخناتون..وجدوه بجوار صندوق زباله! ... 
## مصادر

تصنيف:مؤسسين ديانات
تصنيف:مصر القديمه
تصنيف:فراعنة
تصنيف:مصريين
تصنيف:فراعنة الاسره التمنتاشر
تصنيف:حكام مصر
تصنيف:تاريخ مصر
اخميم

**إخميم** اسمها فى المصرى القديم **خنت-مين** و بالقبطى **خمين** و باليونانى **خيميس** و **بانوبوليس** ، مدينه فى صعيد مصر على شرق النيل فى اتجاه مدينة سوهاج. قاعدة مركز اخميم فى محافظة سوهاج.
اخميم فى العصر الفرعونى كانت عاصمة فسم " خمينو " و فى العصر الرومانى كانت عاصمة قسم " بانوس ".

فى العصر المسيحى اشتهرت بـ اديرتها الكتيره. فى بداية العصر الإسلامى بقت عاصمة كورة الإخيميه و استمرت على الوضع ده لغاية نهاية العصر المملوكى. بعد الغزو العثمانى الإخيميه اتلغت و بلادها اتضافت لولاية جرجا و بقت إخميم تابعه لمركز سوهاج. فى سنة 1903 صدر قرار من الداخليه بفصل البلاد اللى على شرق النيل عن مركز سوهاج و تحويلها لمركز باسم إخميم. بتشتهر إخميم بنوع معين من المنسوجات الصوفيه و بيتنسب ليها المتصوف المصرى ذو النون.
## سبب التسميه

## مشاهير

## شوف كمان
* شخصيات مصريه مشهوره

## لينكات برانيه
* 

## مصادر

تصنيف:سوهاج
تصنيف:مدن مصريه
تصنيف:بلاد مصريه اساميها فرعونيه
تصنيف:مراكز مصر
احمد شفيق (مؤرخ)

**احمد شفيق حسن موسى** (القاهرة، 28 مايو 1860 - القاهره، 17 اكتوبر 1940 )، مؤرخ مصرى ، اتولى رياسة الديوان الخديوى فى عهد عباس التانى ، و بالتالى كان مطلع على مسائل الدوله المصريه فى الفتره دى . له مؤلفات مهمه كتيره منها " **حوليات مصر السياسية** " (اجزاء)، و " **مذكراتى فى نصف قرن** " ، و " **الرق فى الاسلام** ".

تصنيف:مواليد 1860
تصنيف:وفيات 1940
تصنيف:مؤرخين مصريين
تصنيف:تاريخ مصر
احمد حسنين باشا

تصغير|احمد حسنين باشا
**احمد حسنين باشا** (1889 - 19 فبراير 1946)، كان رحاله و مستكشف و رياضى و سياسى مصرى. اتعلم فى القاهره، مصر ، و اكسفورد، انجلترا. عمل رحله استكشافيه فى صحرة مصر الغربيه من ساحل البحر المتوسط لغاية دارفور، و كتب كتاب عن رحلته دى.اشتغل فى الاول مساعد مفتش بوزارة الداخليه وبعدين بقى امين للملك فؤاد فى سنة 1924 و حطه الملك فؤاد رائد للملك فاروق الاول لما راح الملك فاروق يدرس فى لندن فى اكتوبر 1935. واتولى رياسة الديوان الملكى المصرى فى سنة 1940.اتعرف عنه انه عنده مكر و دهاء سياسى كبير. احمد حسنين باشا كان رياضى و بطل فى لعبة السيف (الشيش) و كان رئيس الفريق المصرى فى الالعاب الأوليمبية اللى كانت فى بروكسل فى سنة 1920. و مسك رئاسه النادى الاهلى و نادى السلاح الملكى.

## وفاته
فى يوم 19 فبراير 1946 مات فى حادثة عربيه خبطت عربيته فوق كوبرى قصر النيل, كان فيه كلام عن تورط الانجليز و سير لامبسون فى تخطيط الحادثه عشان احمد حسنين اتسبب فى نقله من مصر بعد ما لامبسون امر بمحاصرة القصر الملكى و محولته لخلع الملك فى حادثة 4 فبراير 1942.

## مصادر

تصنيف:مواليد 1889
تصنيف:وفيات 1946
تصنيف:رياضيين مصريين
تصنيف:مستكشفين و رحاله
تصنيف:مستكشفين مصريين
تصنيف:سياسيين مصريين
تصنيف:مصورين مصريين
تصنيف:رؤساء النادى الاهلى المصرى
تصنيف:جيزاويه
تصنيف:ناس من الدقى
تصنيف:متعلمين فى كلية باليول جامعة اوكسفورد
مدبحة مدرسة فينينيدين

**مدبحة مدرسة ''ڤينينيدين*** ( Winnenden) حصلت يوم [[11 مارس]] سنة [[2009]] فى واحده من المدارس الثانوى فى [[فينينيدين|ڤينينيدين]]، [[المانيا]].
مات فيها 16، بما فيهم الجانى *Tim Kretschmer'' اللى كان عنده سبعتاشر سنه و هو خريج المدرسه.

## ضرب النار
ضرب النار ابتدا حوالى الساعه 09:30 الصبح (بتوقيت وسط اوروپا). و شهود العيان قالو ان الجانى كان بيضرب النار بصوره عشوائيه فى الفصول الدراسيه والممرات.

## مصادر

تصنيف:قتل وانتحار
تصنيف:مجازر المدارس
تصنيف:مدابح
اراتوسثينس

تصغير|200px|اراتوسثينس ح 275 - 195 ق.م.
**اراتوسثينس** (قورينه، ح 275 ق م - 195 ق م) - باليونانى Ερατοσθένης ، بالانجليزى : Eratosthenes -، عالم يونانى كان رئيس مدرسة الرياضيات السكندريه عينه بطليموس التالت رئيسلمكتبة اسكندريه ، و استمر فى المركز ده فى عهد بطليموس الرابع. كتب شعر و الف فى الادب و الدراما و الرياضيات و الفلك و الجغرافيا و الفلسفه و التاريخ ، و صحح غلطات تاريخيه عملها المؤرخ مانيتون . معظم مؤلفاته ضاعت.
## مصادر

تصنيف:تاريخ مصر البطلميه
تصنيف:علما
تصنيف:يونانيين قدام
تصنيف:مواليد 275 ق م
تصنيف:وفيات 195 ق م
تصنيف:وفيات فى اسكندريه
اراميين

**آراميين** ، قبايل ساميه عاشت فى وادى الفرات الوسطانى من سنة 2000 قبل الميلاد، و اكتسبوا اسمهم ح سنة 1100 ق.م. ، بعد ما قابلوا الاموريين و الحيثيين فى وادى العاصى. احتلوا دمشق ، واقتبسوا حضارة الاموريين و الكنعانيين ، و اسسوا دولتهم فى اواخر القرن 11 ق.م.، و اتسعت تجارتهم ناحية الشرق و الغرب ، و انتشرت لغتهم اللى بقت ح سنة 500 ق.م. لغه رسميه بين مقاطعات الامبراطوريه الفارسيه.

تصنيف:البحرين
تصنيف:شعوب قديمه
اردشير الاول

**أردشير الاول** او **اردشير البابکان** (بالفارسيه *اردشیر پاپگان*، اتوفى حوالى 240 ) ، ملك فارس من سنة 226 لسنة 240. وحد فارس و اسس الاسره الساسانيه. قويت دولته بتأييد الكهنه، و رجعت الديانه الزرداشتيه. حارب الكسندر سيچريوس و غلبه (232 ) ، و استولى على ارمينيا. اشتهر بالعدل و القوه. بعد ما اتوفى حكم بعده شابور الاول.

## شوف كمان
* ملوك پيرسيس
200 px|center

تصنيف:فرس
تصنيف:تاريخ فرس
تصنيف:وفيات 240
ارسطرخس

**أرسطرخس** ( عاش فى القرن 3 قبل الميلاد ) ، فلكى عاش فى اسكندريه، مصر ، و انتمى للمدرسه السكندريه فى العصر البطلمى. من اول العلما اللى حطوا نظريات عن حركة الارض حوالين الشمس، و دوارانها حوالين محور مايل على مستوى البروج.
## مصادر

تصنيف:بطالمة
تصنيف:تاريخ مصر البطلميه
تصنيف:علما
تصنيف:اسكندرانيه
تصنيف:وفيات فى اسكندريه
ارسينوى (اسم)

thumb|200px|ارسينوى التانيه
thumb|200px|ارسينوى التالته
**أرسينوى** -Ἀρσινόη - ، اسم لأربع اميرات مصريات من البطالمة. الاسم كان اصل لأم بطليموس الاول. الاميرات اللى اتسموا بإسمها هما :

* **[[ارسينوى الاولانيه|ارسينوى 1 بنت ليسيماخوس]] ** : اتجوزت بطليموس التانى و خلفت بطليموس التالت. اتهمت بتدبير مؤامره لقتل جوزها و اتنفت على قفط .
* **[[ارسينوى التانيه|ارسينوى 2 بنت بطليموس الاول و برينيكى الأولى]]** : اتجوزت ليسيماخوس ملك تراقيا ( 300 ق.م. )، و بعده اتجوزت أخوها من أبوها بطليموس كيراونوس اللى قتل عيالها من ليسيماخوس. و بعدين اتجوزت شقيقها بطليموس التانى ( 279 ق.م.)و ما خلفتش منه، لكن حبها جداً و خلد ذكراها و الهها و سمى كذا مدينه فى مصر على اسمها.
* **[[ارسينوى التالته|ارسينوى 3 بنت بطليموس التالت و برينيكى التانيه]]** و اخت بطليموس الرابع و مراته. كانت بتسسمى كمان " ايرودايس ".
* **[[ارسينوى الرابعه|ارسينوى 4]] اصغر بنات [[بطليموس الاتناشر|بطليموس الإتناشر]] ** : و كانت أخت كليوباترا السابعه و برينيكى الخامسه. اخدها قيصر على روما بعد ما استولى على اسكندريه ، لقا علما الاثار هيكلها العظمى فى افسوس فى تركيا ، و وضحت الدراسات ان امها - و ام كليوباترا - كانت من اصول افريقيه.

## شوف كمان
* ارسينوى

## مواقع خارجيه ليها علاقه بالموضوع
* ام ارسينوى 4 و كليوباترا 7 افريقيه

تصنيف:بطالمة
تصنيف:تاريخ مصر البطلميه
تصنيف:تاريخ مصر
ارسينوى (مدن)

**أرسينوى** ، مدن فى مصر فى العصر البطلمى ، اتسمت على أسامى ملكات ، أهمها كانت ارسينوى عاصمة اقليم الفيوم اللى سماها بطليموس التانى بالاسم ده عشان يخلد ذكرى مراته ارسينوى التانيه.

* شوف كمان : ارسينوى
* شوف كمان : اميرات بطلميات اسمهم ارسينوى

تصنيف:بطالمة
تصنيف:تاريخ مصر البطلميه
تصنيف:تاريخ مصر
سيرابيس

thumb|200px|سيراپيس كان بيتمثل للمصريين على شكل العجل أبيس المقدس
**سيراپيس** Serapis ، اله اخترعه الكهنه فى عهد بطليموس الاول مؤسس الدوله البطلميه فى مصر للتوفيق بين المصريين و اليونانيين عن طريق الدين. سيراپيس كانت مراته ايزيس Isis و ابنه هاربوكراتس Harpocrates ، و كان بيتمثل للمصريين على شكل العجل المقدس أبيس و لليونانيين على شكل الاله زيوس Zeus. بيختلف العلما و الباحثين فى اصله و شخصيته، و ان كان ما بيخرجش عن كونه الاله المصرى أوزوريس-أبيس Osiris-Apis اللى اشتق منه اسم سيراپيس، يعنى العجل المقدس أبيس-بعد وفاته.

كان لسيراپيس معبد كبير فى منطقة ابو قير فى شرق اسكندريه كانت الناس بتحج ليه فى العصر البطلمى عشان تاخد البركه و طلب الشفا، ويُعرف أيَض باسم سيرابيون
## صور

Image:Head of a God, 1st century C.E., 58.79.1.jpg|Head of Sarapis, 1st century BCE, 58.79.1 Brooklyn Museum
File:Serapis Louvre AO1027.jpg|Head of Serapis, Carthage, Tunisia
Image:Serapis.JPG|Oil lamp with a bust of Serapis, flanked by a crescent moon and star (Roman-era Ephesus. 100–150)
Image:BegramSerapis.jpg|Statuette possibly of Serapis (but note the herculean club) from Begram. Afghanistan
Image:Head of Sarapis 150 200 CE Archeological Museum of Thessaloniki.JPG|Head of Sarapis (150–200)
Image:SarapisHead.jpg|Head of Serapis, from a  statue found off the coast of Alexandria
File:Serapis on Roman Egypt, Alexandria, Billon Tetradrachm.jpg|Serapis on Roman Egypt, Alexandria. Billon Tetradrachm
File:Kopf des Serapis.jpg|Head of Serapis (Roman-era Hellenistic terracotta, Staatliches Museum Ägyptischer Kunst, Munich)
File:Huvishka with seated god Serapis ("Sarapo").jpg|Kushan ruler Huvishka with seated god Serapis ("Sarapo") wearing the modius. 2nd century CE.


تصنيف:بطالمة
تصنيف:تاريخ مصر البطلميه
تصنيف:تاريخ مصر
تصنيف:دين مصرى قديم
تصنيف:الهه مصريه
تصنيف:ميثولوجيا مصريه
سيتى الأول

thumb|200px|نقش سيتى الاول فى معبد أبيدوس

**سيتى الاول** - Seti I - ، ملك مصر ( 1318 - 1304 قبل الميلاد ). تانى ملوك العيلة 19 ، و ابو رمسيس التانى . قاد حملات عسكرية عشان يستعيد امبراطورية مصر فى اسيا و لمقاومة نفوذ الحيثيين اللى زحفوا على سوريا. بنى معبد أبيدوس و مقبرته الفريده الرائعه فى وادى الملوك. ابتدا تشييد بهو الاعمدة الضخم فى الكرنك اللى كمله رمسيس التانى بعد وفاته. اكتشف مقبرته المصرولوجى الطليانى جيوفانى بيلزونى فى اكتوبر 1817.
## مصادر

تصنيف:مصريين
تصنيف:فراعنة
تصنيف:حكام مصر
تصنيف:تاريخ مصر
تصنيف:فراعنة الاسره التسعتاشر
الحزب المصرى الليبرالى

**الحزب المصرى الليبرالى** (تحت التأسيس) هو حزب ليبرالى علمانى بينادى بالحريات الفرديه و بيرفع شعار "مصر اول " ومبادئه الرئيسية الهويه المصرية والعلمانية السياسية والديمقراطية ال ديموقراطيه الليبراليه و الاقتصاد الحر.

الحزب المصرى الليبرالى انشق عن حزب مصر الام و بقى حزب لوحده و الحزبين موجودين و بيمارسوا العمل السياسى لكن منفصلين و مستقلين عن بعض .

مقر الحزب فى: 162 ش الترعة البولاقية-شبرا مصر- القاهرة. وكيل مؤسسى الحزب: **محمود الفرعونى**. الحزب له جروب على الفيس بوك.

## شوف كمان
* ليستة الاحزاب السياسيه فى مصر

## مصادر

تصنيف:احزاب مصريه قديمه
تصنيف:احزاب مصريه
تصنيف:احزاب ليبراليه
مصرى ليبرالى
سبارتاكوس

[thumbnail|''سبارتكوس'' تمثال اتنحت سنة 1830 - [متحف اللوفر]]
**سبارتاكوس** (Spartacus) (اتولد 109 ق م. - مات 71 ق م) كان عبد - جلادياتور رومانى قديم قدر يقود واحده من اشهر الثورات اللى قام بيها العبيد ضد اسيادهم فى العالم القديم ( الحرب الجلادياتوريه Gladiatorial War ) و بيعتبر لحد دلوقتى مصدر الهام لناس كتير و تمثيل حى لقيم نبيله زى الحريه و رفض الظلم و التضحيه النفس فى سبيل تحقيق اهداف ساميه.

## اول حياته

المعلومات اللى متوفره عن سبارتاكوس قبل ما يقوم بالثوره قليله جدا و عشان كدا ما فيش تفاصيل كتير غير انه اتولد فى تراكيه (Thrace) و اللى مكانها دلوقتى فى شبه جزيرة البالقان، و يقال انه كان عسكرى (او مرتزق) فى الجيش الرومانى و يقال انه هرب و بعدين اسر و تم بيعه كعبد و اخدوه على مدرسة المقاتلين (الجلادياتور) المشهوره فى كابوا (شمال نابولى -ايطاليا)

## الثوره
سنة 73 قبل العصر الحالى (ق.ع.ح.) قدر سبارتاكوس يحرر نفسه هو و سبعين واحد من زمايله العبيد بالسكاكين اللى استولو عليها م مطابخ المدرسه و هربو من اسيادهم و اتحصنو فى جبل فيزوفيوس Mt. Vesuvius و راح وراه الاف و الاف م العبيد التانيين اللى سمعو عن قصته و اتشجعم على انهم يكسرو قيودهم و بيتقال ان عددهم وصل ل100,000 عبد كونو سوا جيش رهيب قدر يهزم الجيش الرومانى فى اكتر من معركه تحت قيادة سبارتاكوس.
سنة 72 (ق.ع.ح.) زحف سبارتاكوس بجيشه على بلاد الجول (دلوقتى بتضم فرنسا و شمال ايطاليا و هولاندا) و بعديها غير اتجاهه و زحف على الجنوب ناحية صقليه و قدر هو و اللى معاه انهم يسيطروا على معظم جنوب ايطاليا. كان عايز يطلع من ايطاليا من ناحية الألب لكن الثوار اللى معاه ما رضيوش فرجع على لوسانيا Lucania ، و حاول يعدى لصقليه Sicily. الثورة بتاعته و الهزايم المتواليه اللى هزأت كرامة الجيش الرومانى و هددت هيبة روما بحد ذاتها كل دا سبب احراج كبير لروما و لمجلش الشيوخ اللى خلاهم يقررو ينهو التمرد دا باى طريقه و باسرع و قت. الجينيرال ماركوس ليسينيوس كراسوس (Marcus Licinius Crassus ) قاد جيش نظامى ضخم و اتجه للجنوب عشان يقضى عل الثوار العبيد اللى كانو بيعتمدو على حرب العصابات ك تكتيك اساسى. سبارتاكوس نجح فى انه يخترق التحصينات الرومانيه و يهرب بجيشه اكتر ناحية الجنوب . جيش بومبى Pompey اتدخل و طارد الثوار العبيد اللى هربوا ع الشمال، و قدر كراسوس اللى استمر فى مطاردتهم لحد ما زنقهم فى منطقه اسمها لوكانيا و هناك نجح الجينيرال الرومانى فى هزيمة الثوار و قتل قائدهم سبارتكوس و صلب اكتر من 6000 عبد م اللى اتأسرو فى المعركه.

## التأثير
الثوره اللى عملها سبارتكوس بيعتبرها ناس كتير ثوره مش بس ع العبوديه لا دا كمان على كل حاجه بتقيد حرية الانسان الماديه و المعنويه.امل دنقل كان واحد م الشعرا المصريين اللى انبهرو بسيرة و شجاعة سبارتكوس و كتب قصيده اسمها (كلمات سبارتكوس الاخيره) بيقول فيها:
:المجد للشيطان .. معبود الرياح
:من قال " لا " فى وجه من قالوا " نعم "
:من علّم الانسان تمزيق العدم
:من قال " لا " .. فلم يمت ،
:وظلّ روحا أبديّة الألم !
:معلّق أنا على مشانق الصباح
:و جبهتى – بالموت – محنيّة
:لأنّنى لم أحنها .. حيّه !

فى سنة 1960 انتجت شركة يونيفيرسال فيلم عنوانه سبارتاكوس بيحكى عن قصة حياته و كسب الفيلم ب اربع جوايز اوسكار و عمل دور البطوله الممثل الامريكانى كيرك دوجلاس و حقق الفيلم وقتها 60 مليون دولار ارباح.

## مصادر
* The New Encyclopædia Britannica, Micropædia,H.H. Berton Publisher,1973-1974

تصنيف:ثوريين
تصنيف:امبراطوريه رومانيه
تصنيف:قهر
تصنيف:ضحايا القهر
تصنيف:مواليد 109 ق م
تصنيف:وفيات 71 ق م